…………… pont

**E L Ő T E R J E S Z T É S**

# a Képviselő-testület 2021. június 24-ei rendes ülésére

**Tárgy: Javaslat a díszpolgári cím, valamint a II. Kerületért Emlékérem alapításáról és adományozásának rendjéről szóló 6/2000. (III.23.) önkormányzati rendelet módosítására**

**Készítette:** …………………… Ötvös Zoltán osztályvezető s.k.

**Egyeztetve**: …………………… Kovács Márton alpolgármester

……………………. dr. Varga Előd Bendegúz alpolgármester

…………………… Vargáné Luketics Gabriella igazgató s.k.

**Látta:** …………………… dr. Szalai Tibor jegyző

…………………… dr. Silye Tamás jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A 2020-as tokiói olimpiát rendhagyó módon 2021. július 23. és augusztus 8. közt tartják, de a név, azaz a Tokió 2020 megmaradt.

Kerületünkben sok olyan neves sportoló él, akik közül akár többen is - eredményeik alapján - várományosai az olimpiai címnek.

Jelen előterjesztésben a díszpolgári cím, valamint a II. Kerületért Emlékérem alapításáról és adományozásának rendjéről szóló 6/2000. (III.23.) önkormányzati rendelet módosítására teszünk javaslatot, miszerint az olimpiai címet elnyerő sportoló részére a Képviselő-testület a díszpolgár címet adományoz, ezzel is kifejezve, hogy az olimpiai cím elnyerése nemcsak az országnak, hanem kerületünknek is dicsőség.

A rendelet-módosítás tárgyában Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 42. § 3. pontjában foglalt felhatalmazás alapján a Képviselő-testület jogosult dönteni.

Kérem a tisztelt Képviselő-testületet a rendeletmódosítás elfogadására.

*A rendeletmódosítás elfogadásához minősített többségű szavazati arány szükséges.*

Budapest, 2021. június 11.

**Őrsi Gergely**

**Polgármester**

**Budapest Főváros II. Kerületi Önkormányzat Képviselő - testülete …/2021. (…) önkormányzati rendelete a díszpolgári cím, valamint a II. Kerületért Emlékérem alapításáról és adományozásának rendjéről szóló 6/2000. (III.23.) önkormányzati rendelet módosításáról**

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdésének a) pontjában, valamint Magyarország helyi önkormányzatairól szóló 2011. évi CLXXXIX. törvény 42. § 3. pontjában meghatározott jogalkotói hatáskörében a következőket rendeli el: |
|  | 1.§  A díszpolgári cím, valamint a II. Kerületért Emlékérem alapításáról és adományozásának rendjéről szóló Budapest Főváros II. Kerületi Önkormányzat Képviselő-testületének 6/2000.(III.23.) önkormányzati rendelete 2. §-a a következő (5) és (6) bekezdéssel egészül ki:  2.§ (5) „A Képviselő-testület - a (2) bekezdésben meghatározott eljáráson túl – minősített többségű döntésével **díszpolgári címet adományoz**,  a 2021. évtől olimpiai bajnoki címet szerző a kerületben állandó bejelentett lakással rendelkező magyar állampolgárságú személynek.”  (6) „A Képviselő-testület a (4)-(5) bekezdés szerinti díszpolgári cím adományozásáról - a R. 5.§-ától eltérően - a kitüntetés, illetve az olimpiai cím elnyerését követő rendes ülésén dönt.” |
|  | 2.§  Ez a rendelet a kihirdetést követő napon lép hatályba, és a kihirdetését követő második napon hatályát veszti. |

**Budapest Főváros II. Kerületi Önkormányzat Képviselő - testülete …/2021. (…) önkormányzati rendelete a díszpolgári cím, valamint a II. Kerületért Emlékérem alapításáról és adományozásának rendjéről szóló 6/2000. (III.23.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete a Magyarország Alaptörvénye 32. cikk (1) bekezdésének a) pontjában, valamint Magyarország helyi önkormányzatairól szóló 2011. évi CLXXXIX. törvény 42. § 3. pontjában meghatározott jogalkotói hatáskörében a következőket rendeli el:

**1. §**

A díszpolgári cím, valamint a II. Kerületért Emlékérem alapításáról és adományozásának rendjéről szóló Budapest Főváros II. Kerületi Önkormányzat Képviselő-testületének 6/2000.(III.23.) önkormányzati rendelete 2. §-a a következő (5) és (6) bekezdéssel egészül ki:

„(5) A Képviselő-testület - a (2) bekezdésben meghatározott eljáráson túl – minősített többségű döntésével **díszpolgári címet adományoz**,  a 2021. évtől olimpiai bajnoki címet szerző a kerületben állandó bejelentett lakással rendelkező magyar állampolgárságú személynek.”

„(6) A Képviselő-testület a (4)-(5) bekezdés szerinti díszpolgári cím adományozásáról - a R. 5.§-ától eltérően - a kitüntetés, illetve az olimpiai cím elnyerését követő rendes ülésén dönt.”

**2. §**

Ez a rendelet a kihirdetést követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Őrsi Gergely** **polgármester** | **dr. Szalai Tibor** **jegyző** |

**ÁLTALÁNOS INDOKOLÁS**

A díszpolgári cím, valamint a II. Kerületért Emlékérem alapításáról és adományozásának rendjéről szóló 6/2000. (III.23.) önkormányzati rendelet módosítása, miszerint az olimpiai címet elnyerő sportoló részére a Képviselő-testület a díszpolgár címet adományoz kifejezi azt, hogy az olimpiai cím elnyerése nemcsak az országnak, hanem kerületünknek is dicsőség.

**RÉSZLETES INDOKOLÁS**

1.§ -hoz: A módosításokat rögzíti.

2.§-hoz: Hatályra vonatkozó rendelkezéseket tartalmazza.